
REFERAT DE APROBARE

[bookmark: _Hlk241602965][bookmark: _Hlk241603139]privind aprobarea reorganizării și modificării Organigramei, a Statului de funcții, a Regulamentului de Organizare și Funcționare, a modelului Contractului de voluntariat și a Categoriilor de venituri și a naturii cheltuielilor ale Administraţiei Grădinii Zoologice și a Platoului Cornești 

Având în vedere:
· HCL nr. 311 din 30 septembrie 2021 privind înființarea Serviciului public Administrația Grădinii Zoologice și a Platoului Cornești – instituție publică de interes local cu personalitate juridică, în subordinea Consiliului Local Municipal Târgu Mureș, cu modificările și completările ulterioare;
· HCL nr. 91 din 8 aprilie 2026 cu privire la aprobarea numărului maxim de posturi la nivelul U.A.T. Municipiul Târgu Mureș, precum și al instituțiilor publice cu sau fără personalitate juridică, de subordonare locală;
· HCL nr. 120 din 11 mai 2026 privind aprobarea bugetului Unității Administrativ-Teritoriale Municipiul Târgu Mureș pe anul 2026;

1. Cadrul normativ incident și motivarea juridică a reorganizării

Având în vedere necesitatea reconfigurării arhitecturii organizatorice funcționale în concordanță cu dispozițiile imperative stipulate de legiuitor în cuprinsul art. 391 alin. (1), alin. (2) și alin. (3) din Ordonanța de urgență a Guvernului nr. 57/2019 privind Codul administrativ, astfel cum acestea au fost substanțial modificate și completate prin normele instituite de Legea nr. 296/2023 privind unele măsuri fiscal-bugetare (art. XXII) și prin Ordonanța de urgență a Guvernului nr. 7/2026.

Precizăm că prezenta măsură nu implică o diminuare a numărului total de posturi, ci reprezintă o reorganizare structurală și funcțională a capacității existente de personal, menită să încadreze structura internă în exigențele legale privitoare la normarea și ierarhizarea funcțiilor.

Prin actele normative anterior menționate, se instituie o limitare restrictivă a ponderii funcțiilor de conducere. Conform dispozițiilor exprese ale art. 391 alin. (1) din O.U.G. nr. 57/2019, cu modificările aduse prin art. XXII alin. (1) din Legea nr. 296/2023, procentul maxim de 8% reprezentând funcții de conducere se aplică și se calculează strict la nivelul ordonatorului principal de credite. Această normă obligă instituțiile din subordine să își reconfigureze structurile interne pentru a asigura respectarea acestei cote globale la nivelul unității administrativ-teritoriale.

Totodată, constituirea structurilor interne este condiționată de noi rigori cantitative minime (ex. un serviciu necesită un număr de minimum 7 posturi de execuție, o direcție minimum 15 posturi de execuție etc.), impunând comasarea, redenumirea sau redistribuirea posturilor existente fără însă a reduce schema totală de personal.

Măsura reorganizării reflectă decizia conducerii Administrației Grădinii Zoologice și a Platoului Cornești de a adapta structura instituției la cerințele actuale de funcționare. Din perspectiva conducerii, noua arhitectură organizatorică oferă un cadru mult mai eficient pentru desfășurarea activității, permițând o mai bună gestionare a patrimoniului, optimizarea îngrijirii fondului de animale, dinamizarea zonei de agrement și creșterea calității serviciilor oferite vizitatorilor, prin simpla reconfigurare și redistribuire a atribuțiilor personalului existent.

Aspecte privind gestiunea financiară, activitatea de voluntariat și auditul intern
Totodată, având în vedere că, odată cu aprobarea noii hotărâri, își încetează aplicabilitatea HCL nr. 267/2024, precum și necesitatea asigurării continuității cadrului economico-financiar și funcțional al instituției, prin prezentul proiect se reconfirmă și se actualizează următoarele componente reglementate anterior: 
· Finanțarea și calitatea de ordonator terțiar de credite: Directorul Administrației Grădinii Zoologice și a Platoului Cornești își menține calitatea de ordonator terțiar de credite, finanțarea activității realizându-se din venituri proprii și subvenții acordate de la bugetul local (sursa G). 
· Categoriile de venituri și natura cheltuielilor: Se mențin și se re-aprobă structura categoriilor de venituri proprii obținute și natura cheltuielilor finanțate (Anexa 5), necesare pentru desfășurarea în bune condiții a activităților specifice de întreținere, dezvoltare și funcționare. 
· Cadrul pentru activitatea de voluntariat: Se re-aprobă Modelul Contractului de Voluntariat (Anexa 4), instrument esențial pentru implicarea comunității locale și a iubitorilor de animale în programele educaționale și de sprijin desfășurate în cadrul Grădinii Zoologice. 
· Asigurarea auditului public intern: Se reconfirmă faptul că activitatea de audit public intern pentru Administrația Grădinii Zoologice și a Platoului Cornești se va realiza direct de către organul ierarhic superior (Municipiul Târgu Mureș), prin structura de audit public intern existentă la nivelul acestuia, fără a fi necesară constituirea unui compartiment propriu. 

1. Modificări structurale propuse
[bookmark: _Hlk241434020]2.1. Lista posturilor care se modifică, se redefinesc și se redistribuie

Procesul de reorganizare structurală implică redistribuirea internă a resurselor umane, precum și redenumirea și reconfigurarea direcțiilor și compartimentelor existente, fără a modifica numărul total de 53 de posturi aprobate la nivelul instituției (din care 4 funcții de conducere și 49 de funcții de execuție).

Astfel, în vederea conformării la exigențele cadrului normativ și pentru optimizarea capacității operaționale a instituției prin reconfigurarea structurii interne, se propun următoarele modificări ale organigramei și statului de funcții, detaliate în tabelul de mai jos:

	
Nr.Crt.
	FUNCȚIILE CARE SE MODIFICĂ/TRANSFORMĂ
	FUNCȚIILE ÎN CARE SE MODIFICĂ/TRANSFORMĂ

	
	Denumirea funcției 
	Direcție / Compartiment
	Stare
	Denumirea funcției 
	Direcție / Compartiment
	Stare

	1
	Director
	AGZPC
	Ocupat
	Director
	AGZPC
	Ocupat

	2
	Director economic
	Direcția financiar-economic-infrastructură
	Vacant
	Director adjunct 1
	AGZPC
	Vacant

	3
	Director adjunct
	Direcția zoologică
	Ocupat
	Director adjunct 2
	AGZPC
	Ocupat

	4
	Inspector de specialitate
	Direcția financiar-economic-infrastructură
	Ocupat
	Inspector de specialitate
	Compartiment Comunicare, Educație și Secretariat
	Ocupat

	5
	Inspector de specialitate
	Compartiment comunicare
	Ocupat
	Inspector de specialitate
	Compartiment Comunicare, Educație și Secretariat
	Ocupat

	6
	Inspector de specialitate
	Direcția zoologică
	Ocupat
	Inspector de specialitate
	Compartiment Comunicare, Educație și Secretariat
	Ocupat

	7
	Șef serviciu
	Serviciul financiar-economic-infrastructură
	Ocupat
	Șef serviciu
	Serviciul Financiar-Contabil și Resurse Umane
	Ocupat

	8
	2 Inspectori de specialitate
	Serviciul financiar-economic-infrastructură
	Ocupat
	2 Inspectori de specialitate
	Serviciul Financiar-Contabil și Resurse Umane – Compartiment financiar-contabil
	Ocupat

	9
	Inspector de specialitate
	Serviciul financiar-economic-infrastructură
	Vacant
	Inspector de specialitate
	Serviciul Financiar-Contabil și Resurse Umane – Compartiment financiar-contabil
	Vacant

	10
	2 Casieri
	Serviciul financiar-economic-infrastructură
	Ocupat
	2 Casieri
	Serviciul Financiar-Contabil și Resurse Umane – Compartiment financiar-contabil
	Ocupat

	11
	2 Muncitori calificați
	Serviciul financiar-economic-infrastructură
	Ocupat
	2 Muncitori calificați
	Serviciul Financiar-Contabil și Resurse Umane – Compartiment financiar-contabil
	Ocupat

	12
	Inspector de specialitate
	Serviciul financiar-economic-infrastructură
	Ocupat
	Inspector de specialitate
	Serviciul Financiar-Contabil și Resurse Umane – Compartiment resurse umane
	Ocupat

	13
	Referent
	Serviciul financiar-economic-infrastructură
	Ocupat
	Referent
	Serviciul Financiar-Contabil și Resurse Umane – Compartiment resurse umane
	Ocupat

	14
	Inspector de specialitate
	Serviciul financiar-economic-infrastructură
	Ocupat
	Inspector de specialitate
	Compartiment Achiziții Publice 
	Ocupat

	15
	Referent
	Direcția zoologică
	Ocupat
	Referent
	Compartiment Administrativ
	Ocupat

	16
	6 Muncitori calificați
	Direcția financiar-economic-infrastructură
	Ocupat
	6 Muncitori calificați
	Compartiment Administrativ
	Ocupat

	17
	Referent
	Direcția zoologică
	Ocupat
	Referent
	Compartiment zoologic
	Ocupat

	18
	24 Muncitori calificați
	Direcția zoologică
	Ocupat
	24 Muncitori calificați
	Compartiment zoologic
	Ocupat

	19
	Referent
	Direcția financiar-economic-infrastructură
	Vacant
	Muncitor calificat
	Compartiment zoologic
	Vacant

	20
	Muncitor calificat
	Direcția financiar-economic-infrastructură
	Vacant
	Muncitor calificat
	Compartiment zoologic
	Vacant

	21
	Muncitor calificat
	Direcția financiar-economic-infrastructură
	Vacant
	Muncitor necalificat
	Compartiment zoologic
	Vacant

	22
	Inspector de specialitate
	Direcția zoologică
	Ocupat
	Inspector de specialitate
	Compartiment Securitate și Prevenire
	Ocupat



Sintetizând modificările din tabelul de mai sus, reconfigurarea structurii interne se realizează prin:
· Se înființează Compartiment Comunicare, Educație și Secretariat prin redistribuirea a 3 persoane de la celelalte compartimente.
· Direcția Financiar-Economic Infrastructură se desființează, postul de conducere vacant de Director economic se transformă în post de Director adjunct (Director adjunct 1).
· Activitățile și personalul aferent fostei direcții se reorganizează, astfel: 
· Se înființează Serviciul Financiar-Contabil și Resurse Umane cu un număr de 1 + 9 persoane, prin redistribuirea posturilor din vechea structură organizatorică, astfel:
· Se înființează Compartiment Financiar-Contabil cu un număr de 0 + 7 persoane, prin redistribuirea posturilor din vechea structură organizatorică.
· Se înființează Compartiment Resurse Umane cu un număr de 0 + 2 persoane, prin redistribuirea posturilor din vechea structură organizatorică.
· Se înființează Compartiment Achiziții Publice cu un număr de 0 + 1 persoane, prin redistribuirea posturilor din vechea structură organizatorică.
· Se înființează Compartiment Administrativ cu un număr de 0 + 7 persoane, prin redistribuirea posturilor din vechea structură organizatorică.
· Direcția Zoologică se desființează, postul de conducere ocupat de Director adjunct își menține încadrarea ca Director adjunct (Director adjunct 2).
· Activitățile și personalul aferent fostei direcții se reorganizează, astfel: 
· Se înființează Compartiment Zoologic cu un număr de 0 + 28 persoane, prin redistribuirea posturilor din vechea structură organizatorică.
· Se înființează Compartiment Securitate și Prevenire cu un număr de 0 + 1 persoane, prin redistribuirea posturilor din vechea structură organizatorică.
· Se transformă 2 posturi vacante, fără modificarea numărului total de posturi: un post vacant de Referent în post de Muncitor calificat și un post vacant de Muncitor calificat în post de Muncitor necalificat, ambele redistribuite în cadrul Compartimentului Zoologic.

2.2. Structura organizatorică finală (Propunere Stat de Funcții și Organigramă)
În urma modificărilor și redistribuirilor menționate la pct. 2.1, noua structură organizatorică propusă se prezintă astfel:
· Conducerea:
· Director (ordonator terțiar de credite);
· Director adjunct 1;
· Director adjunct 2;
· Structuri în subordine:
Structură în subordinea directă a Directorului:
· Compartiment Comunicare, Educație și Secretariat
· Total structură: 0 + 3 posturi de execuție 
Structuri coordonate direct de Director adjunct 1:
· Total structură: 1 director adjunct + 18 posturi (din care 1 șef serviciu + 17 posturi de execuție)
· Serviciul Financiar-Contabil și Resurse Umane (Total: 1 șef serviciu + 9 posturi de execuție)
· Compartiment Financiar-Contabil: 0 + 7 posturi de execuție;
· Compartiment Resurse Umane: 0 + 2 posturi de execuție.
· Compartiment Achiziții Publice: 0 + 1 post de execuție;
· Compartiment Administrativ: 0 + 7 posturi de execuție.
Structuri coordonate direct de Director adjunct 2:
· Total structură: 1 director adjunct + 29 posturi de execuție
· Compartiment Zoologic: 0 + 28 posturi de execuție;
· Compartiment Securitate și Prevenire: 0 + 1 post de execuție.
Toate modificările menționate se regăsesc în Organigrama Administrației Grădinii Zoologice și a Platoului Cornești (Anexa nr. 1), în Statul de funcții (Anexa nr. 2), în Regulamentul de Organizare și Funcționare (Anexa nr. 3), în Modelul Contractului de voluntariat (Anexa nr. 4) și în Categoriile de venituri și natura cheltuielilor (Anexa nr. 5).

1. Concluzii și propuneri
În consecință, prin aplicarea algoritmului de determinare statuat de legiuitor și reconfigurarea structurilor funcționale ale instituției, se menține numărul total de 53 de posturi (din care 4 funcții de conducere și 49 funcții de execuție), asigurându-se totodată încadrarea strictă în procentul maxim alocat funcțiilor de conducere la nivelul ordonatorului principal de credite și respectarea riguroasă a normativelor legale privind constituirea structurilor interne.

Ca urmare, supunem spre analiză și aprobare Consiliului Local:
· Reorganizarea Administrației Grădinii Zoologice și a Platoului Cornești din subordinea Consiliului Local Târgu Mureș, instituție publică de interes local cu personalitate juridică;
· Aprobarea Organigramei, a numărului de personal și a Statului de funcții ale instituției, în noua formulă reconfigurată;
· Modificarea corespunzătoare a Regulamentului de Organizare și Funcționare (ROF) al instituției;
· Aprobarea Modelului Contractului de voluntariat (Anexa nr. 4);
· Aprobarea categoriilor de venituri și a naturii cheltuielilor (Anexa nr. 5);
· Realizarea activității de audit public intern de către organul ierarhic superior, prin structura de audit public intern existentă la nivelul acestuia.



DIRECTOR A.G.Z.P.C.
Szánthó János Csaba




            Aviz favorabil,
Sindicatul Forum al salariaților din Administrația 
         						 Municipiului Târgu Mureș
                    					Președinte
           						   Teban Valentin Vasile
 
 


*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ cu modificările şi completările ulterioare  

